2011/0276 (COD)

Togra le haghaidh

Leasú ar Thogra ón gCoimisiún COM(2012) 496 le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE

lena leagtar síos forálacha coiteanna maidir le Ciste Forbraíochta Réigiúnaí na hEorpa, maidir le Ciste Sóisialta na hEorpa, maidir leis an gCiste Comhtháthaithe, maidir leis an gCiste Eorpach Talmhaíochta um Fhorbairt Tuaithe agus maidir leis an gCiste Eorpach Muirí agus Iascaigh atá cumhdaithe faoin gComhchreat Straitéiseach agus lena leagtar síos forálacha ginearálta maidir le Ciste Forbraíochta Réigiúnaí na hEorpa, maidir le Ciste Sóisialta na hEorpa agus maidir leis an gCiste Comhtháthaithe agus lena n-aisghairtear Rialachán (CE) Uimh. 1083/2006 ón gComhairle

Leasaítear togra COM(2012) 496 ón gCoimisiún mar seo a leanas:

(1) cuirtear an aithris (57a) seo a leanas isteach:

'(57a) I bhfianaise na tosaíochta práinní aghaidh a thabhairt ar dhífhostaíocht i measca an ógra i réigiúin sin an Aontais is mó atá thíos leis, ba cheart Tionscnamh Fostaíochta don Ógra a bhunú agus a mhaoiniú ó leithdháileadh sonrach agus ó infheistíocht spriocdhírithe ó Chiste Sóisialta na hEorpa. Ba cheart don Tionscnamh Fostaíochta don Ógra díriú ar thacaíocht a thabhairt do dhaoine óga nach bhfuil fostaithe, nó nach bhfuil páirteach i gcúrsaí oideachais ná oiliúna agus a bhfuil cónaí orthu sna réigiúin incháilithe. Ba cheart an Tionscnamh Fostaíochta don Ógra a chur chun feidhme mar chuid de sprioc na Infheistíochta ar son fáis agus post. '

(2) Cuirtear an méid seo a leanas in ionad Airteagal 18:

'Airteagal 18 Cúlchiste feidhmíochta

Beidh 5 % de na hacmhainní a leithdháilfear ar gach Ciste CSF agus ar gach Ballstát, cé is moite de na hacmhainní sin a leithdháilfear ar sprioc an chomhair chríche Eorpaigh, ar an Tionscnamh Fostaíochta don Ógra, agus ar Theideal V de Rialachán CEMI, ina chúlchiste feidhmíochta a leithdháilfear i gcomhréir le hAirteagal 20.'

(3) in Airteagal 44(5), cuirtear an méid seo a leanas in ionad na chéad abairte:

'Beidh na tuarascálacha bliantúla cur chun feidhme dá dtagraítear i míreanna 1 go 4 inghlactha i gcás ina mbíonn an fhaisnéis ar fad atá ag teastáil sna míreanna sin agus sna rialacha Ciste-shonrach.'

(4) Cuirtear an méid seo a leanas in ionad Airteagal 83:

'Airteagal 83 Acmhainní le haghaidh comhtháthú eacnamaíoch, sóisialta agus críochach

1. EUR [x] i bpraghsanna 2011 luach na n-acmhainní le haghaidh comhtháthú eacnamaíoch, sóisialta agus críochach a bheidh ar fáil do ghealltanas buiséadach don tréimhse 2014 go 2020, i gcomhréir leis an miondealú bliantúil arna thaispeáint in Iarscríbhinn III, arb ionann EUR [x] de agus na hacmhainní domhanda arna leithdháileadh ar an CFRE, CSE, an Ciste Comhtháthaithe agus arb ionann EUR [3 000 000 000] agus leithdháileadh sonrach ar an Tionscnamh Fostaíochta don Ógra. Chun críocha clárúcháin agus chun é a áireamh ina dhiaidh sin i mbuiséad ginearálta an Aontais, déanfar méid na n-acmhainní le haghaidh comhtháthú eacnamaíoch, sóisialta agus críochach a innéacsú ag 2 % in aghaidh na bliana.

2. Glacfaidh an Coimisiún cinneadh, trí bhíthin gníomhartha cur chun feidhme, ina leagfar amach an miondealú bliantúil ar acmhainní domhanda na gCistí in aghaidh an Bhallstáit, i gcomhréir leis na critéir agus leis an modheolaíocht atá leagtha amach in Iarscríbhinn III(a) agus miondealú bliantúil na n-acmhainní ón leithdháileadh sonrach don Tionscnamh Fostaíochta don Ógra in aghaidh an Bhallstáit, mar aon le liosta na réigiún atá incháilithe, i gcomhréir leis na critéir agus leis an modheolaíocht atá leagtha amach in Iarscríbhinn III(b) gan dochar do mhír 3 den Airteagal seo agus Airteagal 84(7).

3. Déanfar 0.35 % de na hacmhainní foriomlána a leithdháileadh ar chúnamh teicniúil ar thionscnamh an Choimisiúin.'

(5) cuirtear an mhír seo a leanas isteach in Airteagal 84:

'3(a) Is ionann acmhainní don Tionscnamh Fostaíochta don Ógra agus EUR [3 000 000 000] ón leithdháileadh sonrach don Tionscnamh Fostaíochta don Ógra agus EUR [3 000 000 000] ar a laghad ón infheistíocht spriocdhírithe CSE.'

(6) cuirtear dara fomhír le hAirteagal 93(2):

'Ní bheidh feidhm ag an gcéad fhomhír maidir leis an Tionscnamh Fostaíochta don Ógra.'

(7) cuirtear an Iarscríbhinn IIIb a leanas isteach:

'IARSCRÍBHINN IIIb

Modheolaíocht maidir leis an leithdháileadh sonrach don Tionscnamh Fostaíochta don Ógra dá dtagraítear in Airteagal 83

I. Cinntear an miondealú bliantúil den leithdháileadh sonrach don Tionscnamh Fostaíochta don Ógra i gcomhréir leis na céimeanna seo a leanas:

1. Aithneofar líon na ndaoine óga atá dífhostaithe idir aoiseanna 15-24 i réigiúin leibhéal NUTS 2 ina bhfuil rátaí dífhostaíochta an ógra níos mó ná 25 % in 2012 ('réigiúin incháilithe' anseo feasta).

2. Ríomhtar an leithdháileadh a fhreagraíonn do gach réigiún incháilithe ar bhonn an chóimheasa idir líon na ndaoine óga atá dífhostaithe sa réigiún incháilithe agus líon iomlán na ndaoine óga atá dífhostaithe dá dtagraítear i bpointe 1 i ngach réigiún incháilithe.

3. Is é an leithdháileadh do gach Ballstát suim na leithdháiltí do gach ceann dá réigiúin incháilithe. '

II. Ní thabharfar san áireamh an leithdháileadh sonrach don Tionscnamh Fostaíochta don Ógra chun críche na rialacha maidir le teorannú atá leagtha amach in Iarscríbhinn IIIa maidir le leithdháileadh acmhainní domhanda.'

(10) cuirtear an ró seo a leanas isteach in Iarscríbhinn V, sa tábla maidir le 'coinníollachtaí ex ante téamacha':

|| '8.6. Comhtháthú inbhuanaithe i margadh saothair daoine óga idir aoiseanna 15-24 nach bhfuil fostaithe, nó nach bhfuil páirteach i gcúrsaí oideachais ná oiliúna Creat straitéiseach cuimsitheach beartais a bheith ann chun cuspóirí an Phacáiste Fostaíochta don Ógra a bhaint amach agus go háirithe chun Scéim Ráthaíochta don Ógra a bhunú i gcomhréir leis an togra ón gComhairle an [xxx] || – Tá creat straitéiseach cuimsitheach beartais i bhfeidhm chun cuspóirí an Phacáiste Fostaíochta don Ógra a bhaint amach agus go háirithe chun Scéim Ráthaíochta don Ógra a bhunú i gcomhréir leis an togra ón gComhairle an [xxx] agus leis sin: – tá sé bunaithe ar fhianaise a thomhaiseann na torthaí do dhaoine óga idir aoiseanna 15-24 nach bhfuil fostaithe, nó nach bhfuil páirteach i gcúrsaí oideachais ná oiliúna: - déanann sé foráil maidir le córas chun sonraí agus faisnéis faoin Scéim Ráthaíochta don Ógra a bhailiú agus a anailísiú ar leibhéil ábhartha, ábhar a sholáthróidh bonnfhianaise atá leordhóthanach chun beartais spriocdhírithe a fhorbairt agus a dhéanann faireachán ar fhorbairtí, le meastóireachtaí frithfhíorasacha nuair is féidir – sonraítear ann an t-údarás poiblí ábhartha atá i gceannas ar an Scéim Ráthaíochta don Ógra a bhunú agus a bhainistiú agus as comhpháirtíochtaí a chomhordú ar gach leibhéal agus i ngach earnáil; – baineann sé leis na geallsealbhóirí ar fad is ábhartha chun aghaidh a thabhairt ar dhífhostaíocht an ógra; – tá sé bunaithe ar idirghabháil luath agus gníomhachtú; – mar chuid de tá bearta tacaíochta le haghaidh chomhtháthú an mhargaidh saothair, lena n‑áirítear bearta a fheabhsaíonn scileanna agus bearta a bhaineann leis an margadh saothair. '